Държавен вестник, бр. 90, 2012 г., стр. 3

БРОЙ  90	
Д Ъ Р Ж А В Е Н  В Е С Т Н И К 	
СТР.  3  
Чл. 2. Държавната комисията по хазарта, 
наричана по-нататък „комисията“, е юридиче-
ско лице на бюджетна издръжка със седалище 
София – второстепенен разпоредител с бю-
джетни кредити към министъра на финансите.
Чл. 3. Комисията осъществява държавния 
надзор върху хазарта в съответствие с разпо-
редбите на Закона за хазарта и подзаконовите 
нормативни актове по прилагането му.
Г л а в а  в т о р а
СЪСТАВ И ПРАВОМОЩИЯ НА КОМИ-
СИЯТА
Чл. 4. (1) Комисията е колегиален орган и 
се състои от председател и четирима членове.
(2) Председателят и членовете на комисията 
се назначават от министъра на финансите, като 
един от членовете е от Националната агенция 
за приходите и по един член се предлага съ-
ответно от министъра на вътрешните работи, 
от министъра на икономиката, енергетиката 
и туризма и от министъра на правосъдието.
(3) Условията за назначаване на председа-
теля и членовете на комисията са определени 
в Закона за хазарта.
(4) Членовете на комисията, без предсе-
дателя є, не са щатни служители на нейната 
администрация.
Чл. 5. Комисията има правомощия, опре-
делени в Закона за хазарта.
Чл. 6. (1) Председателят ръководи дейността 
на комисията и я представлява.
(2) Правомощията на председателя на ко-
мисията, свързани с нейната компетентност, 
са определени в Закона за хазарта.
(3) В изпълнение на своите правомощия 
като ръководител на администрацията на 
комисията председателят:
1. ръководи, координира и контролира 
изпълнението на функциите на администра-
цията на комисията;
2. представлява комисията в контактите є 
с други органи и организации, включително 
на международно ниво;
3. планира, разпределя и контролира 
използването на предоставените бюджетни 
средства на комисията;
4. сключва договори, свързани с осъщест-
вяването на дейността на комисията;
5. утвърждава длъжностното разписание 
на администрацията на комисията;
6. назначава и освобождава държавни-
те служители, присъжда техните рангове, 
сключва и прекратява трудовите договори с 
лицата, работещи по трудово правоотношение 
в администрацията на комисията;
7. осигурява условия за повишаване на про-
фесионалната квалификация на служителите 
в администрацията на комисията;
8. издава заповеди и утвърждава вътреш-
ни правила, свързани с осъществяването на 
дейността на комисията;
9. представя на министъра на финансите 
ежегоден отчет за резултатите от дейността 
на комисията;
10. осъществява и други правомощия, 
произтичащи от разпоредбите на Закона за 
хазарта, както и възложени му с друг закон 
или с нормативен акт.
(4) Правомощията на председателя по ал. 3 
в негово отсъствие се упражняват от определен 
от него с писмена заповед за всеки конкретен 
случай служител, заемащ ръководна длъжност 
в администрацията на комисията.
(5) Председателят на комисията може да 
възложи на главния секретар своите пра-
вомощия или отделни свои правомощия по 
служебното правоотношение с лицата от 
администрацията на комисията.
(6) Председателят на комисията може да 
възложи със заповед правомощията си по 
чл. 31, ал. 1, т. 8 от Закона за хазарта на 
служители в администрацията на комисията, 
като определя и техните функции.
Г л а в а  т р е т а
СТРУКТУРА, ФУНКЦИИ И ОРГАНИЗАЦИЯ 
НА РАБОТАТА НА АДМИНИСТРАЦИЯТА 
НА КОМИСИЯТА
Раздел І
Общи положения
Чл. 7. (1) Дейността на комисията се под-
помага от администрация, която се ръководи 
от председателя.
(2) Според разпределението на дейностите, 
които извършва, администрацията е обща и 
специализирана и е организирана в дирекции.
(3) Отдели и сектори се създават, преобра-
зуват и закриват със заповед на председателя.
Чл. 8. Общата численост на персонала на 
комисията е 53 щатни бройки, в т. ч. пред-
седател, главен секретар, обща и специали-
зирана администрация. Администрацията 
на комисията е разпределена по структурни 
звена съгласно приложението.
Раздел ІІ
Главен секретар
Чл. 9. (1) Главният секретар осъществява 
административното ръководство на комисията, 
като координира и контролира администра-
тивните звена за точното спазване на норма-
тивните актове и на законните разпореждания 
на председателя и отговаря за планирането и 
отчетността при изпълнението на ежегодните 
цели на комисията.
(2) Главният секретар:
1. осигурява организационната връзка 
между председателя на комисията и адми-
нистративните звена, както и между самите 
административни звена;
2. осъществява изрично възложените му 
в писмен вид правомощия от председателя;